Det siger læserne om Sommermørke af Stina Jackson
Sommermørke af debutanten Stina Jackson vandt i 2018 helt ekstraordinært prisen som årets svenske krimi. Vi har spurgt et panel af testlæsere, hvad de synes om spændingsromanen.
Hvad synes du om Sommermørke?
Ni ud af 10 læsere kalder romanen for rigtig god eller fantastisk og siger om deres læseoplevelse:
”Hold da op, hvor er den skruet godt sammen. Alle ’løse’ ender når sammen, alt giver mening, yderst velskrevet bog, sprogligt super gennemarbejdet.”
”Anderledes, afdæmpet spændingsroman, det har ikke været nødvendigt at bruge rå virkemidler for holde læseren i spænding.”
”En spændende læseoplevelse – en bog der fra starten var svær at lægge fra sig. De personer, der var med i bogen, var med til, at man slugte den.
Hovedpersonen, som levede i håbet om at finde sin datter, havde noget i sig, som man kunne nikke genkendende til. Han var klar til at bruge næsten alle midler for at finde frem til opklaringen.
Men også de andre personer gjorde indtryk – ikke mindst den familie der levede helt deres eget liv uden moderne hjælpemidler inde i skoven. Alt i alt en fantastisk god bog, der fortjener at blive filmatiseret.”
Hvad vil du sige til din bedste læseven om bogen?
”Bogen er et stilfærdigt, fængende drama med lidt skæve eksistenser, der helt klart bør læses. Sørg for at have tid – den er svær at slippe, når man først får begyndt.
”Den er meget let at gå til. Spændende fra start til slut, især når man lige er kommet forbi de første 40-50 sider. En meget fængende bog som bliver sværere og sværere at give slip på. Den er oplagt til et filmplot.”
”Den bedste og mest interessante spændingsroman jeg har læst i flere år. Læs den!”
I de dybe norrlandske skove er sommernætterne evigt lyse, og med midnatssolen hængende højt på himlen kører Lelle søvnløs rundt hver nat og leder efter sin forsvundne teenagedatter. Det har han gjort i tre år.
Find Sommermørke her, eller i din foretrukne boghandel
Hun forsvandt en dag, hvor hun stod og ventede på bussen. Ingen så noget, og politiet har ikke nogen spor.
Derfor har Lelle taget sagen i egen hånd og tjekker minutiøst hver eneste lille side- og skovvej langs landevej 95, også kaldet Silvervägen.
Da efteråret nærmer sig, og mørket langsomt sænker sig, forsvinder endnu en ung pige …
Årets svenske krimi 2018. Smuglæs i Sommermørke af Stina Jackson
10 nordiske krimiforfattere du roligt kan begynde at læse (allerede i dag!)
TagsKrimi • Sommermørke • Stina Jackson
Kulturjournalist og redaktør for bogmagasinet Bog.dk.